EkBass/fiwiki-20250220-pages-articles huggingface dataset:
Vieremän kirkko

Vieremän kirkko on Vieremällä Pohjois-Savossa sijaitseva kirkko, jonka suunnitteli arkkitehti Ilmari Launis ja joka valmistui 1919. Istumapaikkoja kirkossa on 860 hengelle. Kirkkorakennus on satulakattoinen pitkäkirkko, jonka toisella sivulla on runkoa matalampi ristivarsi ja toisessa päädyssä kellotorni. Ristivarren alakerrassa on seurakuntasali ja sen vieressä sakaristo, yläkerta on kirkkosalin lehteri. Vuonna 1960 korjatun kirkon pinta- ala on yhteensä 298 neliötä. Alttarilla on Eeva Ryynäsen veistos Krusifiksi. Kirkon kellot ovat vuodelta 1919. Kirkon 14-äänikertaiset urut on tehnyt Kangasalan urkutehdas, alun perin 1920 ja uusittuna 1959. Hirsistä rakennetun kirkon hirret ovat ulko- ja sisälaudoituksen välissä pystyasennossa eli kyseessä on pystyhirsirakennus. Saarnastuoli on tavanomaisesta poiketen kirkon alttarin ja sen takana olevan alttariseinän välissä, mutta alttaria hieman korkeammalla. Alttariseinällä on lasimaalaus, jota ympäröi kaarena 19 kristillistä symbolia. == Historiaa == Rakennustoimikunta oli 1910-luvun alussa tutustunut Pyhännän ja Sonkajärven kirkkoihin. Puinen Pyhännän kirkko oli miellyttänyt erityisesti interiööriltään ja lisäksi se oli maksanut vain neljänneksen Sonkajärven kivikirkon hinnasta. Kuopion tuomiokapituli hylkäsi vähävaraisen seurakunnan anomukset puukirkon rakentamiseksi vedoten 2. syyskuuta 1811 annettuun Keisarilliseen julistukseen, joka edellytti kivikirkon rakentamista. Senaatti yhtyi ensin tuomiokapitulin kantaan, mutta metsähallitus lupasi puukirkon rakentamiseksi 600 rakennuspuuta käsikauppahinnalla Iisalmen hoitoalueelta. Senaatin talousosasto myönsi luvan puukirkon rakentamiseksi 27. lokakuuta 1914.Knapas s.200–201 Seurakunta hyväksyi arkkitehti Ilmari Launiksen piirustukset marraskuun alussa 1915. Launis oli ehdottanut seinien rakennetyypiksi ristikkorakennetta, mutta tuomiokapituli vaati toteutusta hirrestä. Koska päätöksessä ei ollut määrätty hirsien suuntaa, päätyi Launis pystyhirsirakenteeseen, joka hänen mielestään oli ainoa mahdollisuus kirkossa, jossa myös pilarit kannattavat sisäkattoa. Vaakahirsirakenteessa ongelmana olisi se, että sisäkatto jäisi hirsien ja niillä lepäävien kattotuolien laskeutuessa ainoastaan pilarien varaan.Knapas s.201–203 Kirkon rakentaminen aloitettiin elokuussa 1918 rakennusmestari Eetu Niemisen johdolla. Kirkon vihkimisjuhla pidettiin 26. joulukuuta 1919. Kirkon urut valmistuivat vuonna 1920.Knapas s.204 Launis kertoi suunnitelleensa kirkon "puutyyliseksi". Hänen mukaansa tapa, jossa toisesta aineesta tehdessä jäljiteltiin kalliimman rakennusaineen työtapoja ja muotoja, kuului rakennustaiteessa ohitettuun vaiheeseen.Knapas s.206 == Lähteet == * === Viitteet === Kirkko Luokka:Pohjois-Savon kirkkorakennukset Luokka:Suomen puiset pitkäkirkot
Eduard Romanjuta

Eduard Eduardovytš Romanjuta (, ; s. 23. lokakuuta 1992 Ternopil,Ukraina) on ukrainalainen laulaja, joka edusti Moldovaa Eurovision laulukilpailussa 2015 Wienissä kappaleella ”I Want Your Love”. Hän oli ensimmäinen ulkomaalainen Moldovan edustaja Eurovision laulukilpailussa. Hän sijoittui semifinaalissa sijalle 11. eikä päässyt finaaliin. Aiemmin Romanjuta on osallistunut Ukrainan euroviisukarsintoihin vuonna 2011 kappaleella Berega ja sijoittui seitsemänneksi, 2012 kappaleella I’ll never let go ja sijoittui viidenneksi sekä 2013 kappaleella Get real with my heart, joka sijoittui karsinnan kolmanneksi. == Lapsuus == Romanjuta syntyi Ukrainan länsipuolella sijaitsevan Ternopilin kaupungissa. Hän aloitti luovan toiminnansa neljän vuoden iästä lähtien. Jo viiden vuoden iässä Romanjuta toimi Kiovassa Ukrainassa sijaitsevassa palatsissa, jossa Ukrainan presidentti Leonid Kutšma kiitti häntä henkilökohtaisesti hänen lahjakkuutensa erinomaisuudesta. Vuosina 1999–2002 Romanjuta osallistui Kiovassa pidettyyn ”Presidentin joulupuut” -tapahtumaan, jossa oli yli 170 esitystä. Romanjuta sai lapsuudessaan enemmän palkintoja eri tapahtumissa, kuten ”Etelä-helmi”, ”Song Magic” (Bulgaria), ”Slavic Bazaar” (Ukraina), ”Stars on stage” (Ukraina), ”Song Vernissage” (Ukraina) ja ”Sunny Skiff” (Ukraina). Vuonna 2003 Romanjuta julkaisi ensimmäisen täyspitkän tietueensa nimeltä ”Maakuntien värit”. == Lähteet == == Aiheesta muualla == * Virallinen sivu Luokka:Ukrainalaiset laulajat Luokka:Moldovan euroviisuedustajat Luokka:Vuoden 2015 euroviisuedustajat Luokka:Vuonna 1992 syntyneet Luokka:Elävät henkilöt
L’ultima fatica di Ercole

L’ultima fatica di Ercole (”Herkuleen viimeinen urotyö”) on vuonna 1918 valmistunut italialainen mykkäelokuva. Emilio Graziani-Walterin ohjaaman elokuvan pääosaa esittää Adolfo Trouché. ==Näyttelijät== ==Tuotanto== Peplum- elokuvana pidetty L’ultima fatica di Ercole on usein mainittu antiikin mytologian Herkuleen ensiesiintymiseksi valkokankaalla. Todellisuudessa sen sekä Francesco Bertolinin vuonna 1922 ohjaaman Il trionfo di Ercoleen tapahtumat sijoittuvat 1900-luvulle . Aikalaiskritiikin mukaan elokuva on niin huono, ettei sitä tulisi esittää yleisölle. Arvostelijan mukaan siinä ei ole lainkaan juonta, ja voimamiesrooleja esittänyt Trouché epäonnistuu täydellisesti Maciste-kopion roolissaan. ==Lähteet== ==Aiheesta muualla== * Luokka:Italialaiset mykkäelokuvat Luokka:Vuoden 1918 italialaiset elokuvat
Brad Oleson

Bradley Scott "Brad" Oleson (s. 11. huhtikuuta 1983 Fairbanks, Alaska) on yhdysvaltalainen koripalloilija, joka edustaa Espanjan Liga ACB:ssa pelaavaa FC Barcelonaa. Pelipaikaltaan 191 senttimetriä pitkä, 91 kiloa painava ja numerolla 24 pelaava Oleson on pelintekijä tai heittävä takamieshttp://www.euroleague.net/competition/players/showplayer?&pcode;=001972. == Ura == Yliopistotasolla Peninsula Collegessa ja Alaska Fairbanksissa pelanneen Olesonin ensimmäinen seura aikuisten tasolla oli Dodge City Legend, jota hän edusti vuonna 2005. Vuonna 2005 Oleson siirtyi Espanjaan, toiseksi korkeimman sarjatason Rosalía de Castroon, jossa hän pelasi vuodet 2005-2008. Vuonna 2008 hän siirtyi pääsarjan Liga ACB:n Fuenlabradaan, jossa hän pelasi vain kauden 2008-2009, tehden kuitenkin pääsarjadebyyttinsä. Vuonna 2009 Oleson vaihtoi seuraa Espanjassa. Hän siirtyi Liga ACB:n Saski Baskoniaan, jossa hän heti ensimmäisellä kaudella saavutti sarjan mestaruudenhttp://www.acb.com/jugador.php?id=BGO . Oleson pelasi seurassa neljä vuotta, ennen kuin siirtyi tammikuussa 2013 FC Barcelonaan, jossa ensimmäisellä kaudella tuli cupin voitto. Kaudella 2013-2014 hän voitti Barcelonan kanssa Liga ACB:n mestaruuden. == Muuta == Olesonin kotikaupunki Fairbanks Alaskassa viettää joka vuosi Brad Oleson -päivää 24. huhtikuuta. Olesonilla on myös Espanjan kansallisuus, sillä hän on asunut Espanjassa kymmenen vuotta. == Lähteet == == Aiheesta muualla == * Brad Oleson Euroliigan sivuilla * Brad Oleson Liga ACB:n sivuilla Luokka:Yhdysvaltalaiset koripalloilijat Luokka:Vuonna 1983 syntyneet Luokka:Elävät henkilöt
Daniel Caligiuri

Daniel Caligiuri (s. 15. tammikuuta 1988 Villingen-Schwenningen, Länsi-Saksa) on saksalainen jalkapalloilija, joka edustaa Bundesliigassa pelaavaa FC Augsburgia. Oikeajalkainen Caligiuri on pelipaikaltaan oikea keskikenttäpelaaja. == Seurajoukkueura == === SC Freiburg === Caligiuri aloitti ammattilaisuransa SC Freiburgissa. Hän pelasi vuosina 2007–2011 seuran kakkosjoukkueessa 70 peliä tehden niissä 23 maalia. Debyyttinsä seuran ykkösjoukkueessa Bundesliigassa Caligiuri teki marraskuussa 2009 VfL Bochumia vastaan syöttäen heti Heiko Butscherin maalin. Ensimmäisen osumansa Freiburgin paidassa Caligiuri teki helmikuussa 2012 VfL Wolfsburgia vastaan. Parhaimmillaan Caligiuri teki Freiburgissa kauden aikana kuusi maalia, juuri kaudella 2011-2012. === VfL Wolfsburg === Caligiuri siirtyi heinäkuussa 2013 Freiburgista Bundesliigan VfL Wolfsburgiin, joukkueeseen, jota vastaan hän oli tehnyt ensimmäisen bundesliigamaalinsa. Caligiuri debytoi joukkueen paidassa syyskuussa 2013 TSG Hoffenheimiä vastaan ja ensimmäisen, joka jäi myös kauden 2013-2014 ainoaksi, maalinsa hän teki helmikuussa 2014 Hertha Berliniä vastaan. Otteluita avauskaudella kertyi 24. Toisella kaudella Caligiuri teki 28 pelaamassaan ottelussa seitsemän maalia. Hän voitti 2015 Saksan Cupin ja DFL-Supercupin. Kolmannella kaudellaan hän teki 29 liigaottelussa kaksi maalia ja neljännellä kaudellaan 16 ottelussa kaksi maalia. === Schalke 04 === Caligiuri siirtyi Schalkeen tammikuussa 2017. Ensimmäisellä kaudellaan hän ehti pelata 16 liigaottelua ja tehdä kaksi maalia. Eurooppa-liigassa hän pelasi viisi ottelua ja teki maalin toisessa puolivälieräottelussa Ajaxia vastaan. Kaudella 2017–2018 hän pelasi Bundesliigassa 33 ottelua ja teki niissä kuusi maalia. Seuraavalla kaudella hän teki 31 liigaottelussaan seitsemän maalia ja pelasi kuusi Mestarien liigan ottelua. Kaudella 2019–2020 hän pelasi Bundesliigassa 28 ottelua ja teki niissä kaksi maalia. Saksan cupissa Caligiuri teki ensimmäisellä Schalken-kaudellaan yhden maalin ja viimeisellä kaksi. == FC Augsburg == Kesällä 2020 Caligiuri siirtyi vapaalla siirrolla Augsburgiin. == Muuta == Caligiurin isoveli Marco Caligiuri on myös pelannut Bundesliigaa. Hän on edustanut vuodesta 2014 alkaen 2. Bundesliigan SpVgg Greuther Fürthiä. Veljeksillä on italialaisia sukujuuria. == Lähteet == == Aiheesta muualla == Luokka:Saksalaiset jalkapalloilijat Luokka:Vuonna 1988 syntyneet Luokka:Elävät henkilöt
Putney Bridgen metroasema

Putney Bridgen metroasema on Lontoon metron asema District Linen Wimbledoniin johtavan haaran varrella Lontoossa, Yhdistyneessä kuningaskunnassa. Asema sijaitsee Hammersmith and Fulhamin alueella Lontoon matkakortin maksualueella 2. Asema on saanut nimensä läheisestä Thamesin ylittävästä Putney Bridge -sillasta. Asema avattiin 1. maaliskuuta 1880 nimellä Putney Bridge and Fulham. Se sai 1. syyskuuta 1902 uudeksi nimekseen Putney Bridge and Hurlingham, ja nimi lyheni nykyiseen muotoonsa vuonna 1932. ==Lähteet== * === Viitteet === ==Aiheesta muualla== Luokka:Hammersmithin ja Fulhamin metroasemat
Porsche (traktori)

Porsche on saksalaisen Porsche-yhtiön valmistama traktorimerkki. Ensimmäinen malli, Type 100, valmistui vuonna 1937. Siitä kokeiltiin useita erilaisia versioita, voissakin oli V-tyypin kone, toisissa yhdeksänsylinterinen. Jotkut olivat nelitahtisia, toiset kaksitahtisia.Seuraaja Type 111 käytti kaksitahtikonetta. Type 112:ssa oli voimakkaampi moottori ja vuonna 1940 markkinoille tullutta Type 112/5:ttä pidetään malliston parhaana. On kerrottu, että Adolf Hitler tilasi traktorin Porschelta, mutta myös versiota, että Ferdinand Porsche ujutti ajatuksen Hitlerille. Uutta ”kansantraktoria” piti kehittää samaan tyyliin kuin ”kansanautoa” (Volkswagen), ja tehtaan piti tuottaa aluksi 100 000 traktoria vudodessa, myöhemmin 300 000\. Vuonna 1941, kun öljytuotteiden saanti oli hankalaa, markkinoille tuotiin myös puuta polttava häkäpönttömalli. Porschen dieselmoottorilla toimivia traktoreita valmistettiin vuoteen 1963 asti. == Mallit == *Porsche Type 110 *Porsche AP Series *Porsche Junior (14 hp) *Porsche Standard (25 hp) *Porsche Super (38 hp) *Porsche Master (50 hp) *Porsche 312 *Porsche 108F *Porsche R22 == Suomessa == Suomeen on tuotu ainakin malleja Junior, Standart, Super ja Master. Ainakin kahteen suurimpaan on saanut turbiinikytkimen. Moottorit ovat ilmajäähdytteisiä. Ilmajäähdytteisiä sylintereitä 1,2,3 tai 4 mallista riippuen. Jäähdytystä tehostaa koteloitu puhallus. == Lähteet == == Aiheesta muualla == * http://www.porsche-diesel.com/gallery.aspx Luokka:Traktorit Luokka:Porsche
Monika Linkytė

Monika Linkytė (s. 3. kesäkuuta 1992 Gargždai) on liettualainen laulaja. Hän voitti vuonna 2015 Liettuan euroviisukarsinnat Vaidas Baumilan kanssa ja edusti maataan Eurovision laulukilpailussa 2015 kappaleella ”This Time”. He sijoittuivat kilpailun finaalissa 18:nneksi 30 pisteellään. Linkytė edusti Liettuaa Eurovision laulukilpailussa uudestaan vuonna 2023 kappaleella ”Stay”. == Lähteet == Luokka:Liettualaiset laulajat Luokka:Liettuan euroviisuedustajat Luokka:Vuoden 2015 euroviisuedustajat Luokka:Vuoden 2023 euroviisuedustajat Luokka:Vuonna 1992 syntyneet Luokka:Elävät henkilöt
Pardubicen lääni

Pardubicen lääni () on yksi Tšekin kolmestatoista läänistä. Sen pääkaupunki on Pardubice. Läänin pinta-ala on 4 519 neliökilometriä, ja vuoden 2020 arvion mukaan siellä asui 522 662 asukasta. == Katso myös == * Tšekin NUTS-aluejako == Lähteet == == Aiheesta muualla == *
Trimerophytopsida

Trimerophytopsida (tai Trimeropsida) on varhainen putkilokasvien luokka devonikaudelta. Eri auktorit ovat käsitelleet ryhmää eri taksonomisilla tasoilla käyttäen nimiä Trimerophyta, Trimerophytophyta, Trimerophytina, Trimerophytophytina ja Trimerophytales. Ryhmän alkuperä on epävarma. Se näyttää periytyvän useista eri kantamuodoista. Kuitenkin sen yleisin kantamuoto on kaari Rhyniophyta. Trimerophytophyta on puolestaan kantamuoto suurimmalle osalle myöhemmistä kasveista, kuten kortteet, saniaiset ja paljassiemeniset ja koppisiemeniset. Ne myös välillisesti vaikuttivat liekomaisten kasvien ja kaaren Zosterophyllophyta syntyyn. Kaareen Trimerophyllophyta kuuluvat kasvit olivat enimmillään metrin korkuisia. Kaaren tunnetuimpia sukuja olivat Psilophyton ja Pertica. Psilophyton-suvun lajit olivat pieniä ja niiden oksat haaraantuivat epämääräisesti ja olivat eri pituisia. Pertica-suvun lajeilla sen sijaan oli keskellä päävarsi, josta muut oksat haaraantuivat ja ne olivat pienien pensaiden kokoisia. == Lähteet == Luokka:Putkilokasvit Luokka:Esihistorialliset kasvit
Erik Simon

Erik Simon (s. 21. elokuuta 1987 Karl-Marx-Stadt, Itä-Saksa) on saksalainen mäkihyppääjä. Hänen parhaat sijoituksensa maailmancupista ovat vuodelta 2009, jolloin hän oli 10. maaliskuuta Kuopion suurmäen kilpailussa kolmaskymmenes. Saman sijoituksen hän sai 15. maaliskuuta Vikersundin lentomäen kilpailusta. Palkintokorokkeella hän on ollut Continental Cupissa 4 kertaa (2 kertaa toinen ja 2 kertaa kolmas) ja FIS Cupissa kolme kertaa (2 kertaa toinen ja kerran kolmas). Hänellä on nimissään Alpensia Jumping Park HS 140 -nimisen mäen kesämäkiennätys, joka on 133,0 metriä. == Lähteet == Luokka:Saksalaiset mäkihyppääjät Luokka:Vuonna 1987 syntyneet Luokka:Elävät henkilöt
Matti Parmasalo

Matti Palmroos, kirjailijanimi Matti Parmasalo (10. syyskuuta 1923 Tottijärvi – 26. helmikuuta 2007)Pirkkalan seurakunta, Palmroos Matti, Pirkkalan hautausmaan muistolehto, viitattu 28.9.2021 oli suomalainen toimittaja, pakinoitsija ja kirjailija. == Teoksia == Nimellä Matti Parmasalo * Tampereen Jussin eväät : pamflettipakinoita ; kuvitus Matti Palmroos. Tampere-seuran julkaisuja 33. Tampere-seura, Tampere 1972 * Kummeli : kertomus nuorille Pekasta ja hänen nuoruutensa kultaisista päivistä ; kuvitus Matti Palmroos. Tampere-seuran julkaisuja 39. Tampere-seura, Tampere 1974 Nimellä Matti Palmroos: * Takuulla, sano Tampereen likka : Tamperelaisia kaskuja 3 - Tampereen seudun huumoria ; toim. Matti Palmroos ; kuv. Jarmo Haavisto. Tampere-seuran julkaisuja 46. Tampere-seura, Tampere 1978 * Tammerkosken hakemisto 1938-1977 ; toim. Hannu Koskela, Matti Palmroos. Tampere-seuran julkaisuja 45. Tampere-seura, Tampere 1980 == Lähteet == * * Kirjasampo.fi : Matti Palmroos Luokka:Pakinoitsijat Luokka:Suomalaiset kirjailijat Luokka:Vuonna 1923 syntyneet Luokka:Vuonna 2007 kuolleet
Renata Wrede

Lilly Renata Wrede, o. s. Boëthius (6. syyskuuta 1923 Helsinki – 21. maaliskuuta 1998 Italia) oli Suomessa syntynyt ruotsalainen taidemaalari, kuvanveistäjä ja kirjailija. Wreden vanhemmat olivat ruotsalainen professori Axel Boëthius ja Madeleine Björnberg. Hän kävi Tukholmassa Otte Sköldin ja Isaac Grünewaldin taidemaalarikouluja ja opiskeli myös Kööpenhaminan taideakatemiassa sekä Ranskassa ja Italiassa. Wrede oli naimisissa vuodesta 1947 taiteilija Gösta Liljeströmin kanssa ja vuodesta 1958 vapaaherra Rabbe Wreden kanssa.Immigrant Institutet : Kultur : Författare : Renata Wrede Renata Wreden tunnetuin kirja Roomalainen leijona kertoo hänen lapsuusvuosistaan Roomassa 1930-luvulla. == Kirjallista tuotantoa == * Mitt romerska lejon. Schildt, Helsingfors 1971, suomeksi nimellä Roomalainen leijona. Weilin + Göös, Espoo 1978, kirjan pohjalta tehtiin myös vuonna 1984 6-osainen suomenkielinen radiokuunnelma Roomalainen leijona * Juvelskrinet. Schildt, Helsingfors 1973 * Ior och hästarna. Schildt, Helsingfors 1976 == Palkinnot == * SLS:n palkinto 1972 == Lähteet == * === Viitteet === Luokka:Ruotsalaiset taidemaalarit Luokka:Ruotsinkieliset kirjailijat Luokka:Suomenruotsalaiset kirjailijat Luokka:Vuonna 1923 syntyneet Luokka:Vuonna 1998 kuolleet
Veikko Onttonen

Veikko Onttonen (28. heinäkuuta 1923 Rautu – 15. helmikuuta 1996 Lahti)Lahden seurakunnat, Onttonen Veikko, Mustankallion hautausmaa, alue A, rivi 38, hauta 9, viitattu 17.1.2022 oli suomalainen kirjailija. Onttosen romaani Sota ja nuoruus kertoi jatkosodan rintamamiehistä. == Teoksia == * Sota ja nuoruus : sotaromaani. Karisto 1982 == Lähteet == * * Kirjasampo.fi : Veikko Onttonen Luokka:Suomalaiset sotakirjailijat Luokka:Vuonna 1923 syntyneet Luokka:Vuonna 1996 kuolleet
Kari Heliövaara

Kari Heliövaara (s. 30. joulukuuta 1954Kuka kukin on 2015, s. 185) on Helsingin yliopiston metsäeläintieteen professori. Hän on filosofian maisteri ja maatalous- ja metsätieteiden tohtori.http://www.helsinki.fi/metsatieteet/yhteystiedot/professorit/heliovaara.html Hän on ollut Helsingin yliopiston soveltavan eläintieteen dosentti vuodesta 1985. Heliövaaran isä on arkkitehti Mikko Heliövaara ja veli yritysjohtaja Eero Heliövaara. == Teoksia == *Tropiikin metsähyönteiset : johdatus trooppiseen metsäentomologiaan (yhdessä Kari Löyttyniemen kanssa, 1996) *Selkärangattomat (yhdessä Esa Haltian kanssa, 1998) *Suomen luonto. Selkärangattomat (yhdessä Juhani Lokin kanssa, 2000) *Suomen sarvijäärät (yhdessä Ilpo Mannerkosken kanssa, 2004) *Suomen lantakuoriaiset: opas santiaisista lantiaisiin (yhdessä Tomas Roslinin kanssa, 2007) *Hyppivät ja hohtavat : Suomen sepät, sepikät, rikkasepät ja jalokuoriaiset (yhdessä Ilpo Mannerkosken kanssa, 2014). == Lähteet == Luokka:Helsingin yliopiston professorit Luokka:Suomalaiset professorit Luokka:Suomalaiset eläintieteilijät Luokka:Vuonna 1954 syntyneet Luokka:Elävät henkilöt
Juha Lappalainen (professori)

Juha Antero Lappalainen (s. 8. huhtikuuta 1947 Rantasalmi) on Helsingin yliopiston prosessi­oikeuden emeritusprofessori.Kuka kukin on 2015, s. 453. Hän on varatuomari ja oikeustieteen tohtori.Oikeustieteellinen tiedekunta (Internet Archive) Hänestä tuli oikeustieteen kandidaatti vuonna 1971 ja lisensiaatti vuonna 1977, ja tohtoriksi hän väitteli Helsingin yliopistossa vuonna 1986. Hän oli korkeimman oikeuden esittelijä vuonna 1978, Suomen Asian­ajaja­liiton sihteeri vuosina 1987–1988, kurinpitolautakunnan ja Keskuskauppakamarin välityslautakunnan jäsen vuosina 1998-2001\. Vuodesta 2000 lähtien hän on ollut Suomalaisen tiedeakatemian jäsen. Lappalaisen tutkimuskohteena ovat olleet vahingonkorvaus- sekä rikos- ja prosessioikeus.Facta 2001, Täydennysosa 1990, s. 337. WSOY 1990. == Lähteet == Luokka:Suomalaiset juristit Luokka:Suomalaiset oikeustieteilijät Luokka:Helsingin yliopiston professorit Luokka:Suomalaiset professorit Luokka:Vuonna 1947 syntyneet Luokka:Elävät henkilöt
Kimmo Sandell

Kimmo Sandell (s. 10. syyskuuta 1957) on suomalainen balettimestari. Hän oli Suomen kansallisbaletin solistitanssija vuosina 1976–2001. Vuosina 1987–1988 hän oli Helsingin kaupunginteatterin tanssija. Vuodesta 1993 hän on ollut Kansallisbaletin tanssijat ry:n varapuheenjohtaja. Hän on ollut päätehtävissä muun muassa baleteissa Seitsemän veljestä, Huonosti vartioitu tyttö, Pähkinänsärkijä, Don Quijote, Kamelianainen ja Giselle. Hän on tehnyt solistivierailuja muun muassa Berliiniin.Kuka kukin on 2015, s. 815. == Lähteet == Luokka:Suomalaiset balettitanssijat Luokka:Vuonna 1957 syntyneet Luokka:Elävät henkilöt
Rytmi (levy-yhtiö)

Rytmi oli suomalainen levy-yhtiö, jonka Yleisradion insinöörit Paavo Arni ja Rafael Ylkänen perustivat jatkosodan aikana 1940-luvulla.Muikku, Jari: "Levy- yhtiöt Suomessa" Pomus. Viitattu 14.3.2015. He perustivat Helsinkiin myös oman studion ja levyprässäämön, jotta yhtiö ei olisi riippuvainen ulkomaiden tuonnista. Rytmi siirtyi nopeasti sodan jälkeen Musiikki-Fazerin omitukseen ja edelleen vuonna 1966 toimintansa aloittaneen Fazer Finnlevyn alaiseksi levymerkiksi, jollaisena se toimi 1970-luvulle saakka.Nissilä, Pekka: "Fazer- Finnlevy" Suomalaisen musiikin historia. Viitattu 14.3.2015. Rytmin artisteja olivat 1950–1960-luvuilla useat suomalaiset tähdet, kuten Tapio Rautavaara, Olavi Virta, Kauko Käyhkö, Eino Grön, Metro-Tytöt, Henry Theel ja Esa Pakarinen.Rytmi Discogs. Viitattu 14.3.2015. == Lähteet == Luokka:Entiset suomalaiset levy-yhtiöt
Esa Lehtinen (professori)

Esa Tapani Lehtinen (s. 15. lokakuuta 1969)Kuka kukin on 2015, s. 467 on nykysuomen professori Jyväskylän yliopiston kieli- ja viestintätieteiden laitoksella. Hän toimii myös laitoksen varajohtajana. Lehtinen valmistui filosofian maisteriksi vuonna 1996 ja väitteli tohtoriksi vuonna 2002. Hän työskenteli suomen kielen assistenttina Tampereen yliopistossa 15.9.–14.12.1994http://www.uta.fi/kirjasto/vaitokset/2002/2002072.html ja uudelleen vuosina 2001–2002. Vuosina 1999–2000 hän työskenteli tutkijana Langnet-tutkijakoulussa. Vuosina 2007–2017 Lehtinen toimi Vaasan yliopiston nykysuomen, erityisesti suomen ammattikielen professorina. Hän hoiti aiemmin samaa tehtävää määräaikaisessa virkasuhteessa.https://www.jyu.fi/vaasa Lehtinen on tutkinut erityisesti työelämää diskurssin- ja vuorovaikutuksen tutkimuksen näkökulmasta. Hän johtaa Suomen Akatemian rahoittamaa Reshaping managerial practices with the help of digital platforms: An interactional perspective -hanketta (2019–2023), joka tarkastelee digitaalisten alustojen roolia johtamiskäytänteiden kehittämisessä organisaatioissa. Vuonna 2023 Lehtinen kutsuttiin Suomalaisen Tiedeakatemian jäseneksi. == Lähteet == Luokka:Jyväskylän yliopiston professorit Luokka:Vaasan yliopiston professorit Luokka:Suomalaiset professorit Luokka:Suomalaiset kielitieteilijät Luokka:Suomalaiset tietokirjailijat Luokka:Vuonna 1969 syntyneet Luokka:Elävät henkilöt
Mandelin

Mandelin on seuraavien henkilöiden sukunimi: * Erik Mandelin (1887–1953), kanslianeuvos, lastensuojelun toimija, Karl Fredrik Mandelinin poika * Georg Mandelin (1891–1941), jääkäri, Karl Fredrik Mandelinin poika * Karl Fredrik Mandelin (1854–1906), filosofian maisteri ja apteekkari * Karl Mandelin (1889–1941), jääkäri, Karl Fredrik Mandelinin poika * K. J. Mandelin (1869–1919), Velikulta-lehden päätoimittaja, faktori ja kirjapainonjohtaja * Mary Mandelin (1918–1985), kirjailija * Oskar Mandelin (1898–1998), eversti ja tykistörykmentin komentaja * Sigrid Wrede-Mandelin (1887–1967), kirjailija * Aino Aalto, o.s. Marsio (Mandelin) (1894–1949), arkkitehti, muotoilija
Keravan kirkko

Keravan kirkko on Keravalla sijaitseva kirkko, jonka suunnitteli arkkitehti Ahti Korhonen ja joka valmistui 1963. Istumapaikkoja kirkossa on noin 500. Kirkko toimii Keravan seurakunnan pääkirkkona. Keravan kirkon kirkkorakennus on pohjakaavaltaan epäsymmetrinen, alttari on pisimmällä seinällä ja betoninen kellotorni sekä sakaristo kirkon yhdessä kulmauksessa. Sisutuksessa on käytetty betonin vastapainona tammea. Kirkon pinta-ala on 900 neliötä. Alttarilla on Kauko Räsäsen suunnittelema 1977 hankittu metallinen reliefi Jumalan voima, minkä lisäksi kirkossa on Lauri Ahlgrénin lasimaalaus Orjantappurakruunu. Kirkon 25-äänikertaiset urut on valmistanut Kangasalan urkutehdas, alun perin vuonna 1963. Kirkko peruskorjattiin 1993, jolloin myös urut ja sisätiloja uusittiin. Tekstiilitaiteilija Maisa Kaarna suunnitteli kirkon 40-vuotisjuhlaan Lupaus -nimisen ryijyn, joka on saarnatuolin yläpuolella. Sisustukseen kuuluu myös kirkon arkkitehdin Ahti Korhosen suunnittelema lähetyskynttelikkö. == Lähteet == == Aiheesta muualla == Luokka:Keravan rakennukset ja rakennelmat Luokka:Uudenmaan kirkkorakennukset Luokka:Suomen kivikirkot Luokka:Keskusta (Kerava)
Tikkakosken kirkko

Tikkakosken kirkko on Tikkakoskella sijaitseva kivikirkko, jonka suunnitteli lääninarkkitehti Olavi Kivimaa 1957. Istumapaikkoja kirkossa on 300. Kirkkorakennus on torniton, satulakattoinen pitkäkirkko, jonka päädyssä on punatiilinen päätykolmio ja seinien alaosassa liuskekiviupotuksia. Sisäkatto on tasalakinen taitekatto. Kirkon siipirakennuksessa on seurakuntasali ja sakaristo. Kirkon 10-äänikertaiset urut on valmistanut Kangasalan urkutehdas 1959. Kirkon alkuperäinen pinta-ala oli 232 neliötä, mutta sen yhteydessä olevia seurakuntatiloja on laajennettu pariin eri otteeseen. Kirkossa on taiteilija Lauri Ahlgrénin vuonna 1977 suunnittelema lasimaalaus. == Lähteet == Luokka: Tikkakoski Luokka:Jyväskylän kirkot Luokka:Jyväskylän seurakunta Luokka: Suomen kivikirkot
Trooppinen hirmumyrsky Pam

Trooppinen hirmumyrsky Pam oli trooppinen sykloni, joka aiheutti laajoja tuhoja maaliskuussa 2015 Tyynenmeren lounaisosassa. Se iski lauantaina 14. maaliskuuta Vanuatulle. Tuhoalueen hajanaisuuden ja katkenneiden tietoliikenneyhteyksien takia tietoa vaurioista tuli hitaasti. Pam luokiteltiin satelliittikuvien perusteella Saffirin-Simpsonin hurrikaaniasteikolla korkeimpaan eli 5. luokkaan. Sitä on verrattu vuoden 2013 taifuuni Haiyaniin. == Lähteet == Luokka:Trooppiset hirmumyrskyt Luokka:Vuoden 2015 luonnonmullistukset Luokka:Vanuatun historia
Esa Lehtinen

Esa Lehtinen -nimisiä henkilöitä ovat: * Esa Lehtinen (s. 1969), suomen kielen professori * Esa Lehtinen, Jämsän Paroni, yrittäjä ja iskelmälaulaja * Esa Lehtinen, puhallinsoittaja.
Laurent Mekies

Laurent Mekies (s. 28. huhtikuuta 1977 Tourshttp://copainsdavant.linternaute.com/p/laurent-mekies-83533) on ranskalainen insinööri. Hän toimii Formula 1 -talli Racing Bullsin tallipäällikkönä. == Ura Formula 1 -sarjassa == Mekies saapui Formula 1 -piireihin vuonna 2001, kun hänestä tuli Arrows-kuljettaja Enrique Bernoldin moottorin kisainsinööriNygaard, Peter: Näkymättömät sankarit. Vauhdin Maailma, F1-Maailma 2009, s. 51. Seuraavana vuonna hän vaihtoi Minardille, jossa hän toimi Mark Webberin moottorin kisainsinöörinä. Myöhemmin hän toimi myös Zsolt Baumgartnerin ja Christijan Albersin alustan kisainsinöörinä Minardilla. Vuonna 2006 Red Bull osti Minardin ja sen nimeksi muuttui Toro Rosso. Mekiesistä tuli tuolloin tallin pääinsinööri. Tuossa tehtävässä Mekies oli mukana voittamassa tallin tähän mennessä ainoata voittoa vuonna 2008 Sebastian Vettelin ajamana Monzassa. Vuonna 2013, Mekiesin toimittua seitsemän vuotta Toro Rosson kisainsinöörinä, hänestä tuli tallin auton kehityksestä vastaavan osaston johtajahttp://www.redbull.com/cs/Satellite/en_INT/Toro-Rosso-Team- Member-Profile/001242807628144. Hän työskenteli vuosina 2021–2023 Ferrarin kilpailuosaston johtajana. Huhtikuussa 2023 uutisoitiin, että hän siirtyy AlphaTaurille. Mekies asuu Toro Rosson kotipaikassa, Italian Faenzassa. == Lähteet == Luokka:Ranskalaiset insinöörit Luokka:Formula 1 -tallipäälliköt Luokka:Formula 1 -tallien työntekijät Luokka:Ferrarin henkilöstö Luokka:Vuonna 1977 syntyneet Luokka:Elävät henkilöt
The World’s Strictest Parents

The World's Strictest Parents (tai World's Strictest Parents) on TwentyTwenty Televisionin tuottama televisiosarja, joka on lähtöisin Isosta-Britanniasta jossa sarjaa esittää BBC. Ohjelman suosio johti monien kansainvälisten kuten yhdysvaltalaisen (lähettäjä CMT) (joka on osa MTV Networksiä) ja australialaisen version (lähettäjä Channel Seven) muodostumiseen. On olemassa myös monia muita kansainvälisiä versioita, mukaan lukien saksalainen (saksankielinen) versio nimeltään "Die strengsten Eltern der Welt" (The strictest Parents in the World). Ohjelman tarkoituksena on lähettää kaksi niinkutsuttua "kuritonta" nuorta asumaan tiukkoihin huostaanottoperheisiin viikoksi, jotta heidän asenne ja käyttäytyminen saadaan muuttumaan. Viikon aikana he saavat vaikuttaa kirjeillä, joihin he ovat listanneet omien vanhempiensa kanssa asioita, joita huostaanottovanhempien kanssa pitäisi yrittää ratkaista. ==Lähteet== Luokka:2000-vuosikymmenen brittiläiset tositelevisiosarjat Luokka:2000-vuosikymmenen yhdysvaltalaiset tositelevisiosarjat Luokka:BBC:n televisio-ohjelmat
Tatu Miettunen

Tatu Miettunen (s. 24. huhtikuuta 1995 Mänttä) on suomalainen jalkapalloilija, joka edustaa Veikkausliigassa pelaavaa Tampereen Ilvestä. Hän on pelipaikaltaan keskuspuolustaja. Miettunen pelasi pienenä synnyinkaupunkinsa Mäntän Valossa, mutta hän muutti vuonna 2000 Pirkkalaan ja aloitti pelaamisen Tampereen Ilveksen kaupunginosajoukkueessa.Tampereen Ilves kausiennakko 2014 Kauden 2014 alla Miettunen teki Ykkösessä pelanneen Ilveksen edustusjoukkueen kanssa kaksivuotisen sopimuksen jatko-optiolla yhdestä vuodesta. Hän pelasi ensimmäisellä kaudellaan Ykkösessä 16 ottelua ja teki yhden maalin.http://nr.soccerway.com/players/tatu-miettunen/335691/ Ilves nousi kaudeksi 2015 Veikkausliigaan Myllykosken Pallon jäätyä ilman liigalisenssiä. Miettunen esiintyi vahvasti Liigacupin otteluissa ja teki debyyttinsä Veikkausliigassa toukokuussa 2015 Rovaniemen Palloseuraa vastaan. Elokuussa 2015 hänet valittiin Veikkausliigan kuukauden joukkueeseen. ==Lähteet== == Aiheesta muualla == Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt
Elsa (täsmennyssivu)

Elsa tai ELSA voi tarkoittaa seuraavia: * Elsa, naisen etunimi * ELSA-rata, suunniteltu Espoon-Lohjan-Salon oikorata * ELSA, The European Law Students' Association, eurooppalainen oikeustieteen opiskelijoiden järjestö ** ELSA Finland, järjestön Suomen kansallisryhmä * 182 Elsa, päävyöhykkeen asteroidi * S/S Elsa S, Ernst Sohnin 1936–1942 omistama rahtihöyrylaiva * S/S Elsa S (2), Ernst Sohnin 1950–1959 omistama rahtihöyrylaiva
Rataniakasvit

Rataniakasvit (Krameriaceae) on koppisiemenisten Zygophyllales-lahkoon kuuluva vähälajinen, amerikkalainen heimo, jossa on vain ratanioiden (Krameria) suku.Stevens 2001–, viittaus 14.3.2015. Tunnetuin laji lienee punaratania (Krameria lappacea).Finto: Kassu – Kasvien suomenkieliset nimet: Krameriaceae == Tuntomerkit == Rataniat ovat puoliloisia, jotka ovat habitukseltaan pensaita tai ruohoja. Karvat ovat yksisoluisia. Lehdet sijaitsevat kierteisesti ja ovat pieniä, tavallisesti soikeita ja yksinkertaisia tai joskus kolmilehdykkäisiä, ehytlaitaisia ja korvakkeettomia. Hieman hernekasvien perhomaisia kukkia muistuttavat kukat sijaitsevat terttumaisissa kukinnoissa tai yksittäin nivelikkäiden perien päissä ja ovat vastakohtaisia. Verholehtiä on neljä tai tavallisemmin viisi, ja ne ovat sisäpinnaltaan terälehtimäisiä; yksi niistä on muita isompi. Teriössä on kaksi tai tavallisemmin kolme kynnellistä ja enemmän tai vähemmän yhteenkasvanutta terälehteä ja kaksi pienempää terälehteä, jotka eivät ole kynnellisiä ja joissa on öljyrauhasia, elaioforeja. Heteitä on neljä tai harvemmin kolme ja ne voivat joskus kiinnittyä kynnellisiin terälehtiin; ponnet avautuvat rei'illä ja palhot ovat usein tukevia. Sikiäin on yhdislehtinen ja koostuu kahdesta emilehdestä, joista toinen on hyvin surkastunut; vartalo on pitkä ja luotti on pieni. Sikiäimessä on neljä siemenaihetta kärki-istukassa. Hedelmä on pähkinä, jonka pinnassa on väkäsekkäitä piikkejä. == Levinneisyys == Rataniakasvit kasvavat Yhdysvaltojen lounaisosasta Chileen ulottuvalla alueella sekä Länsi-Intian saaristossa. == Luokittelu == Ratanioiden (Krameria) suvussa on kahdeksantoista lajia. Aikaisemmin ratanioita on pidetty linnunruohokasvien (Polygalaceae) sukulaisina. Lähimmiksi sukulaisiksi ovat kuitenkin osoittautuneet mehikorvakasvit (Zygophyllaceae). == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/krameriaceaemap.gif * Lajiluettelo: http://www.theplantlist.org/1.1/browse/A/Krameriaceae/Krameria/ * Luokka:Kasviheimot
Rataniat

Rataniat (Krameria) on rataniakasvien (Krameriaceae) heimoon kuuluva kasvisuku ja samalla myös heimon ainoa suku. Sukuun kuuluu noin 25 lajia. Eri ratanialajeja on käytetty aikoinaan lääkekasveina; etenkin niiden juurista valmistettua tanniinipitoista uutetta on käytetty adstringenttina. == Lajeja == * Krameria argentea * Krameria bahiana * Krameria bicolor * Krameria cistoidea * Krameria cytisoides * Krameria erecta * Krameria glandulosa * Krameria grandiflora * Krameria grandifolia * Krameria grayi * Krameria interior * Krameria ixine * Krameria lanceolata * Krameria lappacea – punaratania * Krameria palmeri * Krameria parvifolia * Krameria pauciflora * Krameria paucifolia * Krameria prostrata * Krameria ramosissima * Krameria revoluta * Krameria secundiflora * Krameria sonorae * Krameria spartioides * Krameria tomentosa == Lähteet == == Aiheesta muualla == * Finto: Kassu – Kasvien suomenkieliset nimet: Krameria Luokka:Rataniakasvit Luokka:Lääkekasvit
David Boudia

David Alasdair Boudia (s. 24. huhtikuuta 1989 Abilene, Texas) on yhdysvaltalainen uimahyppääjä ja olympiavoittaja. 175 senttimetriä pitkä ja 73 kilogrammaa painava Boudia edustaa Boiler Diving Academyähttp://www.sports- reference.com/olympics/athletes/bo/david-boudia-1.html . Boudia voitti olympiakultaa 10 metrin kerroshypyistä vuoden 2012 kesäolympialaisista Lontoosta. Hän saavutti noista kisoista myös pronssia 10 metrin kerroshyppyjen parikilpailusta yhdessä Nick McCroryn kanssa. Rio de Janeiron olympialaisissa 2016 hän saavutti kerroshyppyjen parikilpailussa hopeaa Steele Johnsonin kanssa. Boudia on osallistunut kolmiin kesäolympialaisiin. MM-kilpailuista Boudialla on neljä hopeista mitalia ja yksi pronssinen mitali. Mitaleista kaksi kolme on tullut 10 metrin kerroshypyistä ja loput 10 metrin kerroshyppyjen parikilpailuista. Pan-Amerikan kisoista Boudia on voittanut kultaa vuodelta 2007 10 metrin kerroshyppyjen parikilpailusta. Boudian valmentajana toimii Adam Soldatihttp://www.usadiving.org/divers/david-boudia/ . Boudia on naimisissa ja hänellä on yksi lapsihttp://www.fina.org/H2O/index.php?option=com_wrapper&view;=wrapper&Itemid;=1242 . == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiavoittajat Luokka:Vuonna 1989 syntyneet Luokka:Elävät henkilöt
Marina Alabau

Marina Alabau Neira (s. 31. elokuuta 1985 Sevilla) on espanjalainen kilpapurjehtija ja olympiavoittaja. 164 senttimetriä pitkä ja 55 kilogrammaa painava Alabau edustaa Club Náutico Sevillaahttp://www.sports- reference.com/olympics/athletes/al/marina-alabau-1.html . Hän kilpailee purjelautailun RS:X -luokassa. == Ura == Alabau saavutti kultaa RS:X -luokasta vuoden 2012 kesäolympialaisista Lontoosta ennen Suomen Tuuli Petäjää. Hän kilpaili myös vuoden 2008 kesäolympialaisissa Pekingissä sijottuen neljänneksi. Alabau on saavuttanut MM-kilpailusta kultaa vuodelta 2009, hopeaa vuosilta 2006 ja 2014 sekä pronssia vuosilta 2008 ja 2011. EM-kilpailuista hänellä on peräti viisi kultaa vuosilta 2007, 2008, 2009, 2010 ja 2012. == Lähteet == Luokka:Espanjalaiset kilpapurjehtijat Luokka:Espanjalaiset olympiavoittajat Luokka:Vuonna 1985 syntyneet Luokka:Elävät henkilöt
Caroline Bliss

Caroline Bliss (s. 12. heinäkuuta 1961) on englantilainen näyttelijä, joka tunnetaan parhaiten James Bond -elokuvista 007 vaaran vyöhykkeellä ja 007 ja lupa tappaa, jossa hän esitti Miss Moneypennyä. == Lähteet == Luokka:Elävät henkilöt Luokka:Vuonna 1961 syntyneet Luokka:Englantilaiset näyttelijät
Susikaslammi

Susikaslammi tai Susikkaanlammi on kuivatettu järvi Kanta-Hämeessä Tammelassa. Entisen järven alue kuuluu Kokemäenjoen vesistössä Loimijoen valuma-alueella Pyhäjärven alueeseen. Järvi laskettiin ensimmäisen kerran joko ennen Suomen sotaa tai pian sen jälkeen eli 1800-luvun alussa. == Nimitykset == Kalmbergin kartastossa vuodelta 1855−1856 sen nimi kirjoitettiin "Susikas järvi" ja Senaatin kartastossa vuodelta 1884 "Susikanlampi". Järven ja Susikkaan kylän nimet liittyvät toisiinsa. == Historia == Susikaslammin ympäristössä olevia kivi- ja pronssikautisista asuinpaikoista on päätelty, että Pehkijärven ranta on laskenut aikojen saatossa alemmaksi. Susikaslammin rannoista tunnetaan vain se, joka edelsi lammen omaa järvenlaskua. Susikaslammen järvenlaskun historia tunnetaan heikosti. Sopimushetkeä tai itse laskun tapahtumavuosia ei tiedetä. Ensimmäisen järvenlaskun paljastamat maatumat jaettiin vuonna 1836 pidetyssä katselmuksessa. Koska jako toimitettiin samaan aikaan Pehkijärven jaon kanssa, on mahdollista, että molemmat järvenlaskut suoritettiin samanaikaisesti. Vuoden 1884 Senaatin kartastossa on ilmoitettu järvien joidenkin korkeuksia. Susikaslammin pinnankorkeus oli 50,7 saschenia ja Pehkijärven 50,3 saschenia. Korkeusero 0,4 saschenia vastaa 0,9 metriä. Susikaslammen olisi voinut kuivattaa, mikäli korkeuserot olisivat olleet suuremmat. Järveä on laskettu tämän jälkeen useassa vaiheessa. Viimeiset järvenlaskut tapahtuivat 1930- ja 1940-luvuilla. == Luonnontila == Nykyään Susikaslammin pinta-ala on 54 hehtaaria ja se luokitellaan suomaaksi. Suo on kokonaan avosuota, jossa on paikoin pensaikkoa ja paikoin luhtanevaa. Suon muodostaa 0,3 metriä paksu turvekerrostuma, joka makaa 2,6−2,8 metriä paksun liejukerrostuman päällä. Alinna on savikerros. Turvekerrostuma syntyi heti järvenlaskujen jälkeen alueille, jotka jäivät ajoittain kuiville. Lammen turvekerrokset eivät kiinnosta turvetuotantoa, mutta alueella on arvoa lintukosteikkona. == Lähteet == Luokka:Loimijoen valuma-alueen kuivatetut järvet Luokka:Tammelan luonto
Kirsti Korpi

Aino Kirsti Korpi (o.s. Palmén 8. elokuuta 1923 Helsinki – 24. joulukuuta 2012) oli suomalainen nuortenkirjailija ja kääntäjä. Hänen miehensä oli Reino Korpi tämän kuolemaan 1958 ja siskonsa oli kirjailija ja kääntäjä Aili Palmén. == Teoksia == * Tunturiloma : romaani. Otava 1959 * Minä olen Lotta-Liisa : tyttöromaani. Otava 1960 * Karhu ; kertonut Kirsti Korpi ; kuv. Franz Schatzlmayr. Metsola-sarja. Otava 1961 * Päivä paistaa, Pikkusisko : nuorisoromaani. Otava 1961 * Siili ; kertonut Kirsti Korpi ; kuv. Franz Schatzlmayr. Metsola-sarja. Otava 1961, 2. painos 1968 * Mäyrä ; kertonut Kirsti Korpi ; kuv. Franz Schatzlmayr. Metsola-sarja. Otava 1963 * Jänis ; kertonut Kirsti Korpi ; kuv. Franz Schatzlmayr. Metsola-sarja. Otava 1965 * Maamyyrä; kertonut Kirsti Korpi ; kuv. Franz Schatzlmayr. Metsola-sarja. Otava 1967 * Orava ; kertonut Kirsti Korpi ; kuv. Franz Schatzlmayr. Metsola-sarja. Otava 1967 * Sammakko ; kertonut Kirsti Korpi ; kuv. Franz Schatzlmayr. Metsola-sarja. Otava 1969 * Sinisorsa ; kertonut Kirsti Korpi ; kuv. Franz Schatzlmayr. Metsola-sarja. Otava 1972 == Toimitustöitä == * Kuninkaallisia ja romantiikkaa kuvin ja sanoin ; toim. Aili Palmén ja Kirsti Korpi. Otava 1961 * Kiitos, rakas äiti : kuvia äidin maailmasta ; toim. Aili Palmén ja Kirsti Korpi. Otava 1963 * Kuninkaallista nuorisoa Euroopasta Kaukoitään ; toim. Aili Palmén ja Kirsti Korpi. Otava 1963 * Jacqueline Kennedy ; toim. Aili Palmén, Kirsti Korpi. Otava 1964, 5. painos 1965 * Kuninkaallista perheonnea : Ruhtinashovien tapahtumia 1963-1967 ; toim. Aili Palmén ja Kirsti Korpi. Otava 1967 == Suomennoksia == * Anna Lisa Lundqvist : He löysivät aarteen. Otava 1957 * Elsa Nyblom : Leijonanpentu ja Punapää ; ruotsinkielisestä alkuteoksesta Simba lejonungen suom. Kirsti Korpi ja Aili Palmén ; kuv. Helga Sjöstedt. Otava 1958 * Disa Netterström-Jonsson : Teatterihaaveita : romaani ; ruotsinkielisestä alkuteoksesta Teaterdrömmar suom. Kirsti Korpi. Otava 1959 * Betty Cavanna : Kadonneet koiranpennut : nuorisoromaani. Otava 1960 * Parrak, valkoinen poro ; kertonut ja kuv. Inga Borg-Grubbström ; suom. Kirsti Korpi. Otava 1960 * Elle Kari, Lapin tyttö ; valokuvannut Anna Riwkin-Brick ; kertonut Elly Jannes ; suom. Kirsti Korpi. Otava 1962, 2. painos 1965 * Ella Wilcke : Monan saaristokesä : nuorisoromaani ; ruotsalaisesta alkuteoksesta Monas skärgårdssommar suom. Kirsti Korpi. Otava 1962 * Inga Borg : Pieni Mesikämmen ; ruotsalaisesta alkuteoksesta Bamse Brunbjörn suom. Kirsti Korpi. Otava 1962 == Lähteet == * * Kirjasampo.fi : Kirsti Korpi === Viitteet === Luokka:Suomalaiset lasten- ja nuortenkirjailijat Luokka:Suomentajat Luokka:Vuonna 1923 syntyneet Luokka:Vuonna 2012 kuolleet
M-Kloorifenoli

m-Kloorifenoli eli 3-kloorifenoli (C6H5ClO) on kloorifenoleihin kuuluva orgaaninen yhdiste. Yhdistettä käytetään pääasiassa orgaanisen kemian synteeseissä. m-Kloorifenoli on o- ja p-kloorifenolien isomeeri. ==Ominaisuudet== Huoneenlämpötilassa m-kloorifenoli on värittömiä neulasmaisia kiteitä. Yhdiste liukenee kohtalaisesti veteen, erityisesti emäksisiin liuoksiin, ja lisäksi moniin orgaanisiin liuottimiin kuten etanoliin ja dietyylieetteriin. Aine on heikko happo ja sen pKa-arvo on 8,8. m-Kloorifenoli on fenolia vahvempi happo johtuen elektronegatiivisen klooriatomin aiheuttamasta induktiivisesta efektistä ja resonanssista. ==Valmistus ja käyttö== m-Kloorifenolia voidaan valmistaa hydrodeklooraamalla polykloorifenoleja. Käytettyjä tapoja ovat reaktio joko kaasu- tai nestefaasissa. Katalyytteinä voidaan käyttää alumiinioksidia, rikkiä tai palladiumia. Toinen tapa tuottaa yhdistettä on m-kloorianiliinin diatsoniumsuolan hydrolyysi tai diatsoniumsuolan Sandmeyer-reaktio kupari(I)kloridin läsnä ollessa.Jean-Roger Desmurs & Serge Ratton: Chlorophenols, Kirk-Othmer Encyclopedia of Chemical Technology, John Wiley & Sons, New York, 2000. Viitattu 14.3.2015François Muller & Liliane Caillard: Chlorophenols, Ullmann's Encyclopedia of Industrial Chemistry, John Wiley & Sons, New York, 2011. Viitattu 14.3.2015 m-Kloorifenolia käytetään maatalouskemikaalien kuten herbisidinä käytettävän sulkotrionin ja lääkeaineiden kuten kloprostenolin ja tramadolin valmistukseen. ==Lähteet== Luokka:Fenolit Luokka:Organohalidit Luokka:Klooriyhdisteet
Kyllikki Valtonen

Kyllikki Anna-Liisa Valtonen (20. elokuuta 1923 Helsingin maalaiskunta – 28. maaliskuuta 2009) oli suomalainen opettaja, toimitussihteeri ja kirjailija. Valtonen toimi opettajana Vaalimaalla ja Järvenpäässä. Hän tuli Suomen Lähetysseuran palvelukseen 1963 ja oli ensin kustannustoimittajana ja sitten Lähetyssanomien toimittajana ja vuodesta 1983 Lähetyssanomien toimitussihteerinä. Valtonen jäi eläkkeelle 1986. Suomen Lähetysseuran Seniorit: Edeltä menneiden muistaminen 26.8.2009, Ilpo Perttilä == Teoksia == * Järvenpää on kotiseutuni: kotiseutuoppia kansakoulun kolmannelle luokalle; kirj. Kyllikki Valtonen, Laura Lehtikari, Irma Mattila. Järvenpään kauppala - Järvenpään kansakoulut, Järvenpää 1963 * Lähetyskenttämme: Lounais-Afrikka, Tansania, Etiopia, Israel, Pakistan, Hongkong, Taiwan, Japani, Kenia. Suomen lähetysseura, Helsinki 1969, 2. korj. painos 1969 * Postikortti-väritysvihko'; runot Elma Aaltonen ja Kyllikki Valtonen; kuvat Kirsti Pietilä. Suomen lähetysseura, Helsinki 1969 * Sanaton vastalause: romaani. Suomen lähetysseura, Helsinki 1969 == Toimitustöitä == * Jumalan koulussa; toim. Kyllikki Valtonen. Suomen lähetysseuran vuosikirja 1980. Helsinki 1980 * Kaikille kielille: Suomen lähetysseuran raamatunkäännöstyötä eri puolilla maailmaa; toim. Mirja Poutanen ja Kyllikki Valtonen. Suomen lähetysseuran julkaisu. Kirjaneliö, Helsinki 1983 == Lähteet == * (Arkistolinkki) * Kirjasampo.fi: Kyllikki Valtonen ===Viitteet=== Luokka:Suomalaiset opettajat Luokka:Suomalaiset toimittajat Luokka:Suomalaiset kirjailijat Luokka:Vuonna 1923 syntyneet Luokka:Vuonna 2009 kuolleet
Avanne

Avanne eli stooma (, ’suu’) on jostakin ruumiinontelosta toiseen tai ihon pintaan johtava kirurgisesti tehty aukko, erityisesti eritteiden kulkuaukko, joka korvaa luonnollisen tien. Avanne tehdään jonkin sairauden tai vamman hoitamiseksi. Tavallisimmat avannetyypit ovat suoliavanne eli suolistoavanne (paksusuoliavanne tai ohutsuoliavanne) ja virtsa-avanne. Aiemmin avanteeksi kutsuttiin myös taudin tai vamman aiheuttamaa ontelosta toiseen tai iholle johtavaa tiehyttä eli fisteliä. Leikkauksia, joilla tehdään jokin avanne, kutsutaan lääketieteessä -stomia-loppuisilla nimillä. Sellaisia ovatTulokset hakusanalla "stomia" Tohtori.fi-sivustolla * antrostomia, poskiontelosta (nenän yläkäytävään) * artrostomia, nivelestä * enterostomia, suolesta * esofagostomia, ruokatorvesta * gastrostomia, mahalaukusta * gastroenterostomia, mahalaukusta ohutsuoleen * gastrojejunostomia, mahalaukusta tyhjäsuoleen * ileostomia, sykkyräsuolesta * kolostomia, paksusuolesta * kystostomia, virtsarakosta * laryngostomia, kurkunpäästä (hätälaryngostomiasta myös nimitys koniotomia) * nefrostomia, munuaisaltaasta * rektostomia, peräsuolesta * sigmoidostomia, sigmasuolesta * trakeostomia, henkitorvesta * uretrostomia, virtsaputkesta. == Lähteet == ==Aiheesta muualla== *Tietoa avanteesta, Avanne.fi *Suoliavanne, Terveyskylä Luokka:Leikkaukset
Xmeal

Xmeal on suomalainen yrittäjävetoinen pikaruokaravintolaketju, jonka perustivat Jyrki Korpi ja Miikka Haapala vuonna 2010. Sillä on ravintoloita Suomessa vuonna 2024 yhteensä yli 50 eri paikkakunnalla. Ketju on saanut alkunsa Seinäjoelta ja Kankaanpäästä. Ketjun nimi oli aluksi MaxMeal, mutta se joutui vaihtamaan nimensä koska Ruotsissa oli jo samanniminen hampurilaisketju, joka oli rekisteröinyt jo nimen EU:n laajuisesti. Vuonna 2015 ketju toimi yli 20 paikkakunnalla. == Lähteet == == Aiheesta muualla == *Xmealin www-sivusto Luokka:Suomalaiset pikaruokaketjut
Vysočinan lääni

Vysočinan lääni () on yksi Tšekin kolmestatoista läänistä. Sen pääkaupunki on Jihlava. Läänin pinta-ala on 6 796 neliökilometriä. Vuoden 2020 arvion mukaan Vysočinan läänissä asui 509 813 asukasta. Vysočinan lääni ulottuu yli 800 metrin korkeuteen ja sitä halkoo kaksi vuorijonoa, joista toinen on vedenjakaja ja perinteinen Böömin ja Määrin raja. Se on ilmastoltaan Tšekin kylmintä seutua. == Katso myös == * Tšekin NUTS-aluejako == Lähteet == == Aiheesta muualla == *
Kalkkisten kirkko

Kalkkisten kirkko on Asikkalan Kalkkisten kylässä sijaitseva puukirkko, joka tehtiin alun perin rukoushuoneeksi vuonna 1910. Istumapaikkoja kirkossa on 120. Kirkkorakennus on päätytornillinen pitkäkirkko. Rakennuksen alttaripäästä ulkonee suorakulmainen sakaristo. Kirkon kello on vuodelta 1960, alttaritaulu on Arthur Heickellin maalaama Suuri Betanian koti ja Kristus siellä. Tontin rakennukselle lahjoittivat Sipi ja Aleksandra Koskinen. Alkuperäisen rukoushuonerakennuksen suunnitteli ja rakennusurakasta vastasi Kalle Nyman, valvonnasta ja sisustustöistä taas Antti Honkanen. Rakennus tehtiin lahjoitusvaroin ja talkootyönä. Sen vihki rukoushuoneeksi 28. elokuuta 1910 Asikkalan kirkkoherra Wilhelm Adrian Mandellöf, jota avusti pastori Alfred Mäkinen. Sisustus ja penkit uusittiin 1934, Asikkalan seurakunnalle rakennus luovutettiin 1951. Rakennus peruskorjattiin 1960–1961 ja vihittiin kirkoksi jälkimmäisenä vuonna. Sisustukseen kuuluu muun muassa taiteilija Kolsi-Mäkelän suunnittelema vihkiryijy Usva. Kirkkoa on korjattiin uudelleen 2004–2007. Museovirasto ei hyväksynyt ensimmäistä korjaussuunnitelmaa, vaan se piti uudistaa. Kalkkisten kirkko kuuluu Päijät-Hämeen liiton 2007 julkaisemaan luetteloon Päijät-Hämeen rakennetusta kulttuuriympäristöstä. == Lähteet == Luokka:Asikkalan rakennukset ja rakennelmat Luokka:Kalkkinen Luokka:Päijät- Hämeen kirkkorakennukset Luokka:Suomen puukirkot
Isa Mustafa

Isa Mustafa (s. 15. toukokuuta 1951) on kosovolainen poliitikko. Hän oli maan pääministeri 2014–2017. Hallituksen muodostaminen kesti viisi kuukautta parlamenttivaalien jälkeen. Mustafa on koulutukseltaan taloustieteen tohtori. Hänellä on professorin virka Pristinan yliopistossa ja hän kuuluu maansa tiedeakatemiaan. Hän toimi Pristinan pormestarina 2008–2013. == Lähteet == == Aiheesta muualla == Luokka:Kosovon pääministerit Luokka:Vuonna 1951 syntyneet Luokka:Elävät henkilöt
Daevid Allen

Daevid Allen, oik. Christopher David Allen, (13. tammikuuta 1938 – 13. maaliskuuta 2015) oli australialainen kitaristi ja psykedeelisen rockin uranuurtaja. Hän oli Soft Machinen perustajajäsen ja vaikutti myöhemmin Gong- yhtyeessä. Hän esiintyi ja levytti vielä vuonna 2013, mutta helmikuussa 2015 hän kertoi sairastavansa nopeasti etenevää syöpää. == Lähteet == == Aiheesta muualla == Luokka:Australialaiset kitaristit Luokka:Vuonna 1938 syntyneet Luokka:Vuonna 2015 kuolleet